b'\n_START_ARTICLE_\nHotel Orel, Maribor\n_START_SECTION_\nZgodovina\n_START_PARAGRAPH_\nHotel Orel stoji na mestu, kjer je v 18. stoletju stala gostilna Pri \xc4\x8drnem Orlu. Jedro sedanjega hotela je bilo postavljeno leta 1928, v nadzidanem delu gostilne. Stavba, kjer je sedaj hotel Orel, pa je bila zgrajena leta 1969. V letu 1989 je bil povezan s tedanjim hotelom Zamorc (sedaj imenovan Uni hotel). Stari del stavbe je bil prodan leta 2006 in v njem je v letu 2007 nastal trgovski center. Zadnja obnova hotela Orel je bila leta 2006 v sodoben mestni hotel._NEWLINE_Hotel Zamorc oz. Uni hotel je stara neorenesan\xc4\x8dna zgradba iz leta 1897 (arh. Adolf Baltzer). Po zdru\xc5\xbeitvi s hotelom Orel in prenovi, je bilo notranje dvori\xc5\xa1\xc4\x8de zgradbe predelano v zimski vrt z restavracijo. Po zadnji obnovi leta 1998 je bil hotel preimenovan v Uni reziden\xc4\x8dni hotel.\n_START_SECTION_\nPonudba\n_START_PARAGRAPH_\nHotel Orel nudi 71 udobnih sob (25 enoposteljnih sob, 20 dvoposteljnih sob z dodatnim le\xc5\xbei\xc5\xa1\xc4\x8dem, 18 dvoposteljnih twin sob, 18 dvoposteljnih twin sob, 2 dru\xc5\xbeinski dvoposteljni sobi) in 2 apartmaja. Hotel Uni pa ima na voljo 53 sob (enoposteljne, dvoposteljne in troposteljne sobe) oz. 84 le\xc5\xbei\xc5\xa1\xc4\x8d.'